2022 yilda Ko‘kshetauda Kalashnikov avtomatlari ishlab chiqarishni yo‘lga qo‘yish rejalashtirilgan. Foto: kalashnikovgroup.ru Tengrinews nashri xabariga ko‘ra, «Tinis» AJ zavodi negizida AK-12 va AK-15 avtomatlarini ishlab chiqarish yo‘lga qo‘yiladi. «Yil davomida Ko‘kshetauda 2015 yil namunasidagi Kalashnikov avtomatlari ishlab chiqarishni yo‘lga qo‘yish rejalashtirilmoqda», — deyiladi Sanoat va infratuzilmani rivojlantirish vazirligi matbuot xizmati xabarida. MAKS-2021 aviatsiya forumi doirasida Qozog‘iston hududida Kalashnikov avtomatlarini litsenziyalangan yig‘ish va ishlab chiqarishni tashkil etish bo‘yicha kelishuv imzolandi. Loyiha operatori «Kazaxstan injiniring» MK AJ hisoblanadi.